
AWEN CYMRU. 

A'th rodd yw athruydd Aaen.^— Ebm. Par>. 



PENNILLION. 

XLVH. 

Rhaid i gybydd gadw ei gaban, 
Rhaid i. ieuenctid dorí allan, 
Hyd fy modd mae'n rhaid i minnau 
Ganlyn mwynion dynion dannau. 

xlviii. 
Robin goch daeth at yr hiniog, 
A'i ddwy adfsn yn anwydog ; 
A dywedai mor ysmala, 
" Mae hi'n oer, fe ddaw yn eira." 

xüix. 
Lle bo caríad y canmolir 
Y rhyw ddyn yn fwy na ddylir; 
On'd, lle byddo digder creulon, 
Fe fydd beiau tawy na digon. 

L. 
Tros y môr mae'r adar duon, 
Tros y môr mae'r dynion mwynion 
Tros y môr tnae pob rhinweddau, 
Tros y môr mae'm cariad innau. 

LI. 

Melys iawn y w Uais aderyn 
Forau hâf ar ben y brígyn; 
On'd melysach cael gan Gwenno 
Eiriau heddwch wedi digio. 

LII. 

Gwedd holl anian a gyfnewid 
Cyn y gwelwyf fy anwylyd, 
Bydd y meillion ar y meusydd, 
Cân yr adar yn y coedydd ; 
On'd un peth nid all gyfnewid, 
Sef fy nghalon i, f' anwylyd. 



